text: Dronningens nytårstale i fare - sort skærm over hele landet
  31 december 2016 kl. 16.34
  YouSee har problemer med signalet, men på tv2.dk kan du se Dronningens nytårstale.
  TV-seere over hele Danmark oplever netop netop nu sort skærm - og det sker kun en time før Dronningens nytårstale.
  I hvert fald hvis de har kabel-tv og er kunder hos YouSee.
  - Vi arbejder på højtryk for at løse problemet og regner med at rette fejlen i løbet af aftenen, siger Tine Gutfelt, der er kommunikationsrådgiver hos YouSee, til TV 2.
  - Jeg afventer dem med teknisk viden, for at finde ud hvad der sker.
  På YouSee's Facebookside raser kunderne.
  - Hvad sker der for jeres forbindelse her på en nytårsaften???, skriver Jakob Schultz.
  - 4000 Roskilde. Ingen tv eller radio signal. Spænd nu hjelmen - kom ind i kampen og få grejet lavet omgående, skriver Per Bille Johansen.
  YouSee forventer problemet løst klokken 21.30.
  Du kan se talen på tv2.dk klokken 18.00.
  